text: DMI: Vindstød op til stormstyrke 
  27 november 2011 kl. 09.03
  Stormen vil først og fremmest ramme Nordjylland, men også vestkysten vil få en hård medfart i dag.
  DMIs vejrudsigt for i dag søndag. Den gælder til midnat.
  Først skyet, til tider regn, og frisk vind til hård kuling omkring sydvest med kraftige vindstød. 
  I løbet af dagen hård vind til stormende kuling mellem sydvest og nordvest med vindstød af stormstyrke. 
  Vekslende skydække med byger. Temperaturer mellem 9 og 12 grader.
  